|  |  |  |  |  |
| --- | --- | --- | --- | --- |
| |  | | --- | | http://web.zpr.fer.hr/ergonomija/2004/hendija/slike/grb_zg.gif | | | REPUBLIKA HRVATSKA  **GRAD ZAGREB**  URED ZA JAVNU NABAVU  U Zagrebu, 12. listopada 2017. | |
| Na temelju članka 198. Zakona o javnoj nabavi (NN br. 120/2016), Grad Zagreb nastavno na objavljeni nacrt Dokumentacije o nabavi za predmet nabave **Usluge putničkih agencija - smještaj u zemlji i inozemstvu i avio karte,** evidencijski broj nabave**: 16-2017-EVV** objavljuje | | | |
| **Izvješće o prethodnom savjetovanju u odnosu na Nacrt Dokumentacije o nabavi** | | | |
| **R.br.** | **Primjedbe i prijedlozi gospodarskih subjekata** | | **Izvješće o prihvaćenim i neprihvaćenim primjedbama i prijedlozima** |
| 1. | Ovim putem se javljamo kao zainteresirani gospodarski subjekt za prethodno savjetovanje, u pripremi za provedbu otvorenog postupka javne nabave za predmet nabave Usluge putničkih agencija - smještaj u zemlji i inozemstvu i avio karte, evidencijski broj nabave: 19-2017-EVV.  Temeljem članka 198. Zakona o javnoj nabavi (NN br. 120/2016), Grad Zagreb je objavio na svojim web stranicama nacrt Dokumentacije o nabavi, te pozvao sve zainteresirane gospodarske subjekte da u roku od 5 dana od dana objave ove obavijesti o prethodnom savjetovanju dostave eventualne primjedbe i prijedloge na adresu elektroničke pošte.  Sukladno objavljenom nacrtu Dokumentacije o nabavi, kriterij za odabir ponude je ekonomski najpovoljnija ponuda. Kao kriteriji za odabir i njihov relativni značaj su navedeni: cijena ponude koja donosi 90 bodova, otkazivanje usluge smještaja koja donosi 5 bodova te ukupan broj prodanih zrakoplovnih karata u 2016. godini koji donosi 5 bodova.  Po ovome, naše je mišljenje da se na natječaju pogoduje specijaliziranim agencijama za avio karte koje na godišnjoj razini prodaju veliki broj zrakoplovnih karata, a u stvari se ne bave djelatnošću koja je glavni predmet ove javne nabave. Na taj način stavljaju se ostale agencije u neravnopravan položaj.  Također, sama procijenjena vrijednost zrakoplovnih karata je 928.921,00 kn od ukupno 2.207.000,00 kn, što nije niti većinski dio cijele nabave. Na kraju će se prema tom kriteriju zapravo odabrati najpovoljniji ponuditelj – jer prema ostala dva kriterija će svi ponuditelji biti isto bodovani.  Naš prijedlog je uvođenje dodatnog kriterija za odabir ponude – broj izvršenih ugovora sa pravnim osobama u 2016. godini. Broj izvršenih ugovora je normalan kriterij u većini javnih nabava usluga putničkih agencija, te bi taj kriterij (K4) trebao na osnovi iste formule za izračun donijeti maksimum 5 bodova.  Na taj način bi se ispravno izjednačila važnost hotelskog smještaja sa zrakoplovnim kartama.  S time u vezi, cijena ponude (K1) bi bio kriterij koji donosi 85 bodova, otkazivanje smještaja (K2) bi bio kriterij koji donosi 5 bodova, ukupan broj prodanih zrakoplovnih karata (K3) bi bio kriterij koji donosi 5 bodova te ukupan broj ugovora (K4) bi bio kriterij koji donosi 5 bodova = što je sveukupno 100 bodova.  Nadalje, naš prijedlog je uvođenje dodatnih kriterija za odabir gospodarskog subjekta (uvjeti sposobnosti) kao što su posjedovanje ISO 9001 i ISO 14001 te Travelife certifikata. Želimo napomenuti kako je jednake uvjete tražilo Ministarstvo turizma u svojoj Dokumentaciji o nabavi usluga putničkih agencija.  Posjedovanje ISO 9001 i ISO 14001 certifikata – sustav upravljanja kvalitetom. Predmetno bi se tražilo u svrhu dokazivanja upravljanja kvalitetom i unapređenja poslovnih procesa imaoca certifikata, a u izravnoj je svezi s kvalitetom i organizacijom poslovnih procesa u tvrtki ponuditelja.  Travelife – održivi razvoj u turizmu. Predmetni certifikat bi se tražio iz razloga dokazivanja osposobljenosti upravljanja održivim razvojem i upravljanju poslovanjem na društveno i ekološko prihvatljiv način. Ovaj certifikat se izravno „naslanja“ na tzv. „zelenu nabavu“.  Sukladno svemu gore navedenome, smatramo kako su naši prijedlozi opravdani te da će Naručitelj zadržati pravo izmjene te prije objave postupka javne nabave izmijeniti Dokumentaciju o nabavi u dijelovima koje smo zatražili . | | Naručitelj Grad Zagreb nabavlja usluge putničkih agencija, a jedna od usluga je i nabava avio karata čija procijenjena vrijednost nabave u ukupnoj procijenjenoj vrijednosti nabave iznosi gotovo 50% te je Naručitelju bitno da dobije pouzdanu putničku agenciju. Primjedba *da se pogoduje specijaliziranim agencijama za avio karte* nije točna iz razloga što osim kriterija broj prodanih avio karata postoje još dva druga kriterija ( cijena i naknada za otkazivanje), a najpovoljniji ponuditelj će se odabrati na temelju zbroja ocijena sva tri kriterija.  Naručitelj je u DoN pod točkom 15.2.1. propisao da ***Gospodarski subjekt mora dokazati da je u godini u kojoj je započeo postupak javne nabave i tijekom tri godine koje prethode toj godini pružio usluge iste ili slične predmetu nabave s time da zbroj vrijednosti bez PDV-a najviše 2 ugovora mora biti minimalno u visini procijenjene vrijednosti nabave čime gospodarski subjekt dokazuje da ima potrebno iskustvo, znanje i sposobnost i da je, s obzirom na opseg, predmet i procijenjenu vrijednost nabave, sposoban kvalitetno obavljati usluge iz predmeta nabave*** stoga se prijedlog za uvođenjem dodatnog kriterija za odabir ponude *broj izvršenih ugovora sa pravnim osobama u 2016. godini* odbacuje.  S obzirom na raspisane kriterije za odabir gospodarskog subjekta pod točkom 15. i kriterija za odabir ponude pod točkom 27. DoN, Naručitelj smatra da je traženo u skladu sa svojim stvarnim potrebama dovoljno te odbija prijedloga za uvođenjem novih kriterija za odabir. |
|